Július

Július az év hetedik hónapja a Gergely-naptárban, és 31 napos. A római naptárban kezdetben ez az ötödik hónap volt. Ennek megfelelően latinul eredetileg Quintilis („ötös”) volt a hónap neve, csak később Julius Caesarról nevezték át júliusra. A 18. századi nyelvújítók szerint a július: kalászonos.  A népi kalendárium Szent Jakab havának nevezi. 

A július az északi félgömbön általában a legmelegebb hónap. A legmelegebb júliusi átlaghőmérséklet 2017-ben 41,9 °C volt, majd ez 2018 júliusában megdőlt, mert ekkor 42,28 °C volt az átlaghőmérséklet, mindkettő alkalommal a kaliforniai Halál-völgyben. Ez egyúttal a valaha mért legmagasabb havi átlaghőmérséklet rekordja is.

Július eseményei 

 július 1.: 
 A magyar egészségügy napja
 A köztisztviselők és kormánytisztviselők napja Magyarországon
 Burundi: a függetlenség napja
 Kanada: Kanada napja
 Ruanda: a függetlenség napja
 Kína: a kommunista párt megalakulása
 Suriname: A szabadság napja
 Ghána: a köztársaság napja
 július 2.: 
 Sportújságírók napja
 Sarlós Boldogasszony ünnepe
 Curaçao: a zászló napja
 Feröer: nemzeti emléknap
 július 3.:
 Argentína: Gyermeknap
 Fehéroroszország: A Függetlenség napja
 július 4.:
 Tonga: az uralkodó születésnapja
 Amerikai Egyesült Államok: a függetlenség napja.
 Norvégia: Sonja királynő születésnapja
 július 5.: 
 Venezuela: a függetlenség napja
 Zöld-foki Köztársaság: a függetlenség napja
 Szlovákia: Szent Cirill és Metód napja, állami ünnep
 július 6.: 
 A csók világnapja.
 Comore-szigetek: a függetlenség napja
 Malawi: a köztársaság kikiáltása
 július 7.: 
 A csokoládé világnapja 2009 óta
 Salamon-szigetek: a függetlenség napja 
 Jemen: a győzelem napja
 július 8.: 
 A Magyar Wikipédia napja (a Wikipédia magyar változata új verziójú programmal hu.wikipedia.org címen 2003. július 8-án történt elindításának emlékére)
 július 9.: 
 Argentína: a függetlenség napja
 Palau: alkotmány napja
 július 10.:
 Bahama-szigetek: a függetlenség napja
 július 11.:
 Népesedési világnap
 Szent Benedek napja
 Mongólia: a forradalom győzelmének évfordulója, a Nádam (Наадам) fesztivál kezdőnapja.
 július 12.:
 São Tomé és Príncipe: a függetlenség napja
 Mikronézia: Mikronézia napja
 Kiribati : a függetlenség napja
 július 13.:
 Montenegró: a szabadság napja
 július 14.: 
 Franciaország: a Bastille bevételének napja
 július 15.: 
 2000 óta a bíróságok napja Magyarországon (1869-ben ezen a napon hirdették ki a bírói hatalom gyakorlásáról szóló törvényt).
 Brunei: a szultán születésnapja
 Egyesült Királyság: az alkotmány napja
 július 16.: 
 Peru: ünnepnap (Virgen del Carmen)
 július 17.:
 Irak: a július 17-ei forradalom évfordulója (Jelenleg bizonytalan ünnep)
 Lesotho: III. Letsie király születésnapja (1963) 
 Észak-Korea: az alkotmány napja
 július 18.: 
 Uruguay: az alkotmány napja, 1830
 Nemzetközi kaviár nap.
 július 19.:
Kiribati: a függetlenség napja
Nicaragua: a szabadság napja
 július 20.: 
 A Hold napja annak emlékére, hogy az Apollo-program keretében az Apollo–11 legénységének két tagja, Neil Armstrong és Edwin Aldrin 1969-ben ezen a napon léptek a Holdra.
 Kolumbia: a függetlenség napja
 Szváziföld: a király (II. Sobhuza) születésnapja
 július 21.: 
 Belgium: A Belga Királyság nemzeti ünnepe – I. Lipót, Belgium első királya trónra lépésének napja (1831).
 július 22.: 
 A nándorfehérvári diadal emléknapja.[1]
 A Ludolph-féle szám nem hivatalos napja (Pi Approximation Day), mivel 22/7 = 3,14
 Gambia: a felszabadulás napja
 július 23.: 
 Egyiptom: a forradalom évfordulója 1952
 Abházia: a függetlenség napja és a zászló napja 1992
 Indonézia: nemzeti gyereknap
 július 24.:
 Ecuador, Venezuela: Simón Bolívar napja
 Vanuatu: a gyermekek napja
 július 25.: 
 Tunézia: a köztársaság napja
 Burundi: a 7. köztársaság kikiáltásának napja
 Puerto Rico: az alkotmány napja
 Kuba A Moncada laktanya megtámadása évfordulójának ünnepe (1953). 25-én kezdődő három napos fesztivál.
 július 26.: 
 Maldív-szigetek: a függetlenség napja 
 Libéria: a függetlenség napja 
 Kuba A Moncada laktanya megtámadása évfordulójának ünnepe (1953). 25-én kezdődő három napos fesztivál.
 július 27.: 
 Kuba: a forradalom napja. 25-én kezdődő három napos fesztivál.
 Észak-Korea: a győzelem napja
 július 28.:
 Peru: a függetlenség kikiáltásának napja
 Feröer: Ólavsøka előestéje, félnapos (délutáni) munkaszünet, nemzeti ünnep (Szent Olaf napja).
 július 29.:
 Dominikai Köztársaság: apák napja 
 Peru: a függetlenség kikiáltásának napja 
 Feröer: nemzeti ünnep (Ólavsøka), Szent Olaf ünnepe.
 július 30.:
 Vanuatu: a függetlenség napja
 július 31.:
 Angola: a fegyveres erők napja
 Kína: a népi felszabadító hadsereg napja
 július első szombatja: Nemzetközi szövetkezeti nap
 július 2. szombatja: Vasutasnap 
 július 3. vasárnapja: Búcsú Törökbálinton
 július utolsó péntekje: Rendszergazdák világnapja.
 július utolsó  szombatja: A balatoni halak napja 2004 óta.
 július harmadik hétfője: Japánban A tenger napja (Umi-no-hi)
 Július 11-hez  legközelebb eső vasárnap: Nemzeti Emlékezés napja Írországban (angolul: National Day of Commemoration)

Érdekességek 
 A horoszkóp csillagjegyei közül az alábbiak esnek a július hónapba:
 Rák (június 21-július 22.) és
 Oroszlán (július 23-augusztus 22.).
 Július folyamán a Nap az állatöv csillagképei közül az Ikrek csillagképből a Rák csillagképbe lép.
 Minden évben a július a hét ugyanazon napjával kezdődik, mint az adott év áprilisa, szökőévekben pedig mint a január.

Jegyzetek

Lásd még 

Július